“ไทยแอร์เอเชีย” เปิดเส้นทาง “ดอนเมือง-ไทเป” อัดโปรฯพิเศษ เริ่มจอง 20 ม.ค.66
“ไทยแอร์เอเชีย” รุกเปิดเส้นทาง “ดอนเมือง-ไทเป” จำนวน 4 เที่ยวบินต่อสัปดาห์ อัดโปรพิเศษราคาคุ้มเริ่มต้น 2,990 บาทต่อเที่ยว เริ่มเที่ยวบินแรกวันที่ 20 ม.ค.-24 มี.ค.66
“ไทยแอร์เอเชีย” รุกเปิดเส้นทาง “ดอนเมือง-ไทเป” จำนวน 4 เที่ยวบินต่อสัปดาห์ อัดโปรพิเศษราคาคุ้มเริ่มต้น 2,990 บาทต่อเที่ยว เริ่มเที่ยวบินแรกวันที่ 20 ม.ค.-24 มี.ค.66
19 ธ.ค. 2565

นายสันติสุข คล่องใช้ยา ประธานเจ้าหน้าที่บริหาร สายการบินไทยแอร์เอเชีย เปิดเผยว่า หลังจากที่ไทยแอร์เอเชียเปิดตัวเส้นทางบิน “เชียงใหม่-ไทเป” ไปเมื่อตั้งเเต่ 15 ธันวาคม 2565 ที่ผ่านมา พบว่ามีเสียงเรียกร้องให้เพิ่มเส้นทางใหม่บินตรงจากกรุงเทพสู่ไทเปจำนวนมาก เพราะไทเปเป็นเมืองท่องเที่ยวที่ครบถ้วนทั้งเรื่องการกิน เที่ยวชิค ช้อปฟิน โดยเฉพาะสตรีทฟู๊ดคุณภาพระดับมิชลินสตาร์ ที่สำคัญไม่ต้องใช้วีซ่า ไม่ต้องกักตัว ไทเปจึงกลายเป็นจุดหมายปลายทางยอดนิยมอย่างรวดเร็ว
สำหรับไทยแอร์เอเชียจึงเปิดบินเส้นทางบินตรงกรุงเทพ (ดอนเมือง) สู่ไทเป (ไต้หวัน) เพิ่มอีก 1 เส้นทาง ให้บริการจำนวน 4 เที่ยวบินต่อสัปดาห์ บินทุกวัน จันทร์ พุธ ศุกร์ และอาทิตย์ โดยสำรองที่นั่งได้ตั้งเเต่วันนี้ (19 ธันวาคม 2565) และจะเริ่มบินตั้งเเต่ 20 มกราคม 2566 เป็นต้นไป
โดยชูจุดเด่นแตกต่าง บินเช้าเวลาดี ออกจากท่าอากาศยานดอนเมือง เวลา 06:40 น. ถึงไทเป เวลา 11:25 น. ในขณะเที่ยวบินขากลับ ออกจากไทเป เวลา 12:05 น. ถึงดอนเมือง เวลา 15:00 น. และในช่วงเปิดตัวนี้สายการบินได้ออกโปรโมชั่นพิเศษ ราคาสมาชิกแอร์เอเชีย เริ่มต้นที่ 2,990 บาท บุคคลทั่วไป 3,030 บาท สำรองที่นั่งโปรโมชั่น ตั้งเเต่ 19 ธันวาคม 2565 ถึง 1 มกราคม 2566 สำหรับเดินทางตั้งเเต่เที่ยวบินเเรก 20 มกราคม 2566-24 มีนาคม 2566 จองที่ airasia Super App
“เราพร้อมให้บริการเส้นทางบินตรงจากดอนเมืองสู่ไทเปแล้ว ด้วยเวลาที่ตอบโจทย์การเดินทางนักท่องเที่ยวในช่วงเช้า ไม่ต้องบินข้ามคืน ที่สำคัญบินกับสายการบินที่ตรงเวลา ราคาประหยัด เเละเป็นสายการบินราคาประหยัดที่ดีที่สุดในโลก 13 สมัยซ้อน จากสถาบันสกายเเทรกซ์ เชื่อว่าเส้นทางดอนเมือง-ไทเป จะเป็นตัวเลือกที่น่าสนใจของนักท่องเที่ยวแน่นอน” นายสันติสุขกล่าว